Държавен вестник, бр. 1, 2010 г., стр. 27

БРОЙ  1	
Д Ъ Р Ж А В Е Н  В Е С Т Н И К 	
СТР.  27  
(9) Срокът на гаранцията трябва да покрива 
срока на изпълнение на Стратегията за местно 
развитие.
(10) Гаранцията се освобождава след крайната 
дата за изпълнение на стратегията.
Раздел III
Допустими разходи
Чл. 38.  Възстановяват се единствено раз­
ходи, които: 
1. са извършени и платени от МИГ след под­
писване на договора за финансово подпомагане 
на Стратегията за местно развитие;  
2. могат да бъдат установени и потвърдени с 
оригинали на документи съгласно българското 
законодателство, удостоверяващи извършените 
и платени разходи.
Чл. 39. (1) Максималният размер на фи­
нансова помощ, предназначена за разходи за 
управление на МИГ (оперативни разходи), не 
може да надвишава 60 % от средствата по 
чл. 36, ал. 2, като останалите се използват за 
изпълнение на дейностите по придобиване на 
умения и постигане на обществена активност 
за развитието на територията. 
(2) Допустимите разходи за управление 
дейността на МИГ (оперативни разходи) са 
следните:
1. разходи за заплати и други възнаграждения 
за персонала (изпълнителен директор, експерт/и 
по прилагане на дейностите по Стратегията 
за местно развитие, счетоводител, асистент и 
др.), в т. ч. социални и здравни осигуровки за 
персонала;
2. разходи за експерти и други платени ус­
луги, свързани с прилагането на стратегията, 
възнаграждения на експерти (възнаграждения на 
консултанти, външни експерти, одитори и др.);
3. разходи за командировки на персонала 
съгласно Наредбата за командировките в стра­
ната, приета с ПМС № 72 от 1986 г. (обн., ДВ, 
бр. 11 от 1987 г.; изм., бр. 21 от 1991 г., бр. 2 от 
1994 г., бр. 62 от 1995 г., бр. 34 от 1997 г., бр. 
40 от 1999 г. и бр. 2 от 2008 г.) и Наредбата за 
служебните командировки и специализациите 
в чужбина, приета с ПМС № 115 от 2004 г. 
(обн., ДВ, бр. 50 от 2004 г.; изм., бр. 80 и 86 от 
2004 г., бр. 36 и 96 от 2005 г., бр. 2 от 2006 г., 
бр. 23 и 98 от 2007 г., бр. 64 от 2008 г. и бр. 
10 от 2009 г.);
4. разходи за наем  на един офис;
5. разходи за наем и/или закупуване на офис 
техника, в т. ч. правен и счетоводен софтуер и 
офис оборудване; 
6. закупуване на офис консумативи и кан­
целарски материали;
7. разходи за наем и/или закупуване на лек 
автомобил с под 150 к. с. и с над 5+1 места;  
8. разходи за закупуване горива за лек ав­
томобил;
9. разходи за организиране срещи на МИГ; 
10. разходи за комуникация (телефон, ин­
тернет, пощенски услуги, куриерски услуги), 
транспорт, топло- и електроенергия и други 
разходи, необходими за оперативното функци­
ониране на офиса;
11. разходи за участие на МИГ в дейности 
на Националната и Европейската селска мрежа 
за развитие на селските райони.
(3) Допустимите разходи за дейности за при­
добиване на умения и постигане на обществена 
активност за развитието на територията са:
1. разходи за проучвания на съответната 
територия (териториални, икономически и со­
циални анализи и други анализи и проучвания);
2. разходи за осигуряване на информация за 
територията и за стратегията за местно развитие 
(изследвания, наблюдения и др.);
3. разходи за обучение на екипа, ангажиран в 
прилагането на Стратегията за местно развитие;
4. разходи за популяризиране, информиране 
и публичност:
а) разходи за създаване и поддръжка на 
интернет страница;
б) създаване и поддръжка на актуални 
новини; 
в) публикации, печат, в т.ч. издаване на 
списание, публикации на резултати от дей­
ността, на реклами за дейността,  на покани 
за организирани събития;
г) отпечатване на брошури, рекламни мате­
риали, формуляри за кандидатстване, материали 
за обучение и други свързани с популяризиране 
дейността на МИГ;
д) реализиране на радио- и телевизионни 
предавания и реклами;
е) преводи;
ж)  изработка и монтаж на табели и бил­
бордове за популяризиране на проекта;
з) други разходи за популяризиране, инфор­
миране и публичност;
5. разходи за организиране на обучение на 
местни  лидери.
Чл. 40. (1) При доставки на стоки и/или 
услуги на стойност над левовата равностойност 
на 15 000 евро без ДДС за една календарна 
година МИГ провежда процедура за избор на 
изпълнител. 
(2) Процедурата за избор на изпълнител/
доставчик по ал. 1 включва:
1. запитване до не по-малко от трима из­
пълнители/доставчици, съдържащо технически 
спецификации, дата, изисквания за срок на 
валидност на офертите и критерии за избор 
на оферта (най-ниска цена или икономически 
най-изгодна оферта);
2. най-малко три съпоставими независими 
оферти;
3. документ, съдържащ обосновка за напра­
вения избор.
Чл. 41. Следните разходи са недопустими 
за финансиране:
1. разходи за закупуване на техника или 
оборудване втора употреба; 
2. разходи за застраховки на дълготрайни 
активи (ДА) (материални и нематериални), 
различни от придобитите със средства, отпус­
нати по тази наредба;